Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1153

178. cikk Ha egy pénzügyi év kezdetén a működési költségvetést még nem szavazták meg, a 183. cikk értelmében elfogadott rendeletnek megfelelően a költségvetés bármely fejezetének vagy egyéb részének tekintetében havonta az előző pénzügyi év költségvetési előirányzatainak legfeljebb egytizenketted részét kitevő összeget lehet elkölteni; ez a szabályozás azonban nem járhat azzal, hogy a kidolgozás alatt álló költségvetési tervezetben előírt előirányzatok egytizenketted részét meghaladó tételek álljanak a Bizottság rendelkezésére. Ha egy pénzügyi év kezdetén a kutatási és beruházási költségvetést még nem szavazták meg, a 183. cikk értelmében elfogadott rendeletnek megfelelően a költségvetés bármely fejezetének vagy egyéb részének tekintetében havonta a már jóváhagyott kötelezettségvállalási előirányzatokra vonatkozó kifizetések esedékességének ütemezése szerinti éves előirányzott összeg egytizenketted részét kitevő összeget lehet elkölteni. Feltéve hogy az első és második bekezdésben meghatározott egyéb feltételek teljesülnek, a Tanács – a kiadásokat érintő és e szerződés szerint a Tanács egyhangú jóváhagyását igénylő programokból, illetve határozatokból adódó korlátokra is figyelemmel – minősített többséggel engedélyezheti az egytizenketted részen felüli kiadásokat. A tagállamok, átmeneti jelleggel és az előző pénzügyi évre vonatkozóan megállapított kulcsok szerint, minden hónapban befizetik az e cikk alkalmazásához szükséges összegeket.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes